stanford-oval/wikipedia huggingface dataset:
Jakub Petružálek
Seurajoukkueura

Petružálek on kotikaupunkinsa joukkueen HC Litvínovin kasvatti. Hän on pelannut vuodesta 2003 alkaneen pääsarjauransa aikana yhteensä 31 Tšekin Extraligan ottelua, kaikki Litvínovin riveissä ja tehnyt niissä tehot 1+1=2. Viimeksi hän pelasi Extraligassa kaudella 2005–06. New York Rangers varasi Petružálekin yhdeksännellä kierroksella vuonna 2004. Hän pelasi kaksi seuraavaa kautta OHL:ssä. Toisesta kaudestaan 2005–06 hän pelasi osan Litvínovissa.
Petružálek pelasi kaudet 2006–2009 NHL-joukkue Carolina Hurricanesin organisaatiossa. Hän edusti pääasiassa Carolinan farmijoukkuetta AHL:n Albany River Ratsia, jossa pelasi 77 ottelua kaudella 2008–2009 ja teki pisteet 19+35=54. Petružálek pelasi myös saman kauden aikana kaksi NHL-ottelua Carolinassa.
SM-liigaseura Lukko teki Petružálekin kanssa sopimuksen toukokuussa 2009. Petružálek pelasi Lukossa kaksi kautta, ja teki niiden aikana 84 pistettä 114 runkosarjaottelussa. Keväällä 2011 hän oli voittamassa SM-pronssia. Seuraavaksi kaudeksi hän siirtyi KHL:n Amur Habarovskiin. Petružálek oli saanut muitakin tarjouksia KHL-seuroilta, mutta hän päätti valita Amurin, koska sitä valmensi SM-liigasta tuttu Hannu Jortikka.
Ensimmäisellä kaudellaan Amurissa Petružálek teki 50 pistettä ja oli koko liigan pistepörssin kuudes. Seuraavalla kaudella hänet myytiin 31 ottelun jälkeen Dinamo Moskovaan. Petružálek oli tehnyt kuitenkin jo 33 pistettä.
Maajoukkue

Petružálek on pelannut yhdet sekä alle 18-vuotiaiden- että alle 20-vuotiaiden MM-kilpailut. Hän voitti alle 20-vuotiaiden MM-pronssia vuonna 2005.
Iso-Kaupunki

| Iso-Kaupunki |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°11′13″N, 26°18′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Riihilampeen 
Järvinumero:  14.946.1.019
Mittaustietoja
Pinnankorkeus:  91,3 m  
Pituus:  820 m  
Leveys:  550 m  
Rantaviiva:  2,82 km  
Pinta-ala:  27,449 ha  
Saaria:  ei saaria 
 fiIso-Kaupunki 
Iso-Kaupunki  on Päijät-Hämeessä Heinolassa  Saukonmutkan lähellä sijaitseva järvi.
Maantietoa

Järvi on 820 metriä pitkä, 550 metriä leveä, ja sen pinta-ala on 27 hehtaaria. Järvellä ei ole kartan mukaan saaria.  Sen rantaviivan pituus on 2,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Rihunlammen valuma-alueeseen (14.946) se kuuluu. Järven vedenpinnan korkeus on 91,3 metriä mpy.
Jakub Nakládal

| Jakub Nakládal |
| --- | --- |

Henkilötiedot
Syntynyt: 30. joulukuuta 1987 (ikä 36) Hradec Králové, Tšekkoslovakia
Kansalaisuus:   Tšekki
Jääkiekkoilija
Lempinimi:  Nakly
Pelipaikka:  puolustaja
Maila:  oikea
Pituus:  187 cm
Paino:  96 kg
Seura
Seura:  HC Pardubice
Sarja:  Tipsport Extraliga
Pelaajaura
Pääsarjaura:  2006–
Aik. seurat:  HC Pardubice (ČEL) Salavat Julajev Ufa (KHL) Spartak Moskova (KHL) Lev Praha (KHL) TPS (SML) Stockton Heat (AHL) Calgary Flames (NHL) Carolina Hurricanes (NHL) Lokomotiv Jaroslavl (KHL)
Jakub Nakládal (s. 30. joulukuuta 1987 Hradec Králové, Tšekkoslovakia) on tšekkiläinen jääkiekkopuolustaja, joka pelaa Tšekin pääsarja Extraliga-joukkue HC Pardubicessa. Eliteprospects.com -sivuston Ulf Anderssonin mukaan hän on puolustava puolustaja, jonka vahvuuksiin kuuluu oman maalin suojeleminen, alivoimapelaaminen ja laukaus. Nakládal laukoo oikealta. Hän on aiemmin pelannut myös 30 NHL-ottelua sekä kiekkoillut myös Suomessa.
Ura > Seuraura

Nakládal on HC Hradec Královén kasvatti. Hän pelasi juniorina sittemmin myös BK Mladá Boleslavissa, josta Nakládal siirtyi 14-vuotiaana HC Pardubiceen kaudeksi 2002–2003. Hän oli joukkueen A-nuorten tehokkain puolustaja kausina 2004–2005 ja 2006–2007. Ensimmäisenä mainitula kaudella Nakládal voitti myös Pardubicen sisäisen tehotilaston lukemalla +17. Jälkimmäisenä mainitulla kaudella hän debytoi myös miesten peleissä. Nakládal pelasi yhden Extraliga-ottelun sekä 12 ottelua lainalla 1. česká hokejová ligan HC Berounští Medvědissä. Kaudella 2007–2008 hän pelasi Pardubicen Extraliga-joukkueessa 14 runkosarjaottelua tehopistein 1+2=3 sekä 11 ottelua lainalla sarjatasoa alempana HC Vrchlabíssa.
Ensimmäisellä kokonaisella Extraliga-kaudellaan 2008–2009 Nakládal teki 44 runkosarjaottelussa tehot 2+7=9. Hän pelasi loppukaudella myös lainalla 1. ligan HC Chrudimissa. Kaudella 2009–2010 Nakládal teki Extraligan yhden kauden piste-ennätyksensä tehoilla 6+9=15. Hänellä oli koko kevään 2010 pudotuspelien paras teholukema (+11). Nakládal voitti kauden päätteeksi Tšekin-mestaruuden ja hänet palkittiin Extraligan parhaana puolustajana. Kesken kauden 2011–2012, lokakuussa 2011 Nakládal siirtyi KHL-joukkue Salavat Julajev Ufaan. Kauden päätteeksi, toukokuussa 2012 hänet kaupattiin Spartak Moskovaan vaihdossa Ivan Barankaan. Kesken kauden 2012–2013, vuodenvaihteessa Nakládal kaupattiin sieltä kotimaansa KHL-joukkue Lev Prahaan. Kaudella 2013–2014 hän eteni joukkueen kanssa aina Gagarin Cup -finaaleihin saakka, jotka vei kuitenkin Metallurg Magnitogorsk seitsemännessä ottelussa voitoin 4–3.
Kaudeksi 2014–2015 Nakládal siirtyi vuoden mittaisella sopimuksella SM-liigajoukkue Turun Palloseuraan. Hän kuului kauden aikana myös joukkueen kapteenistoon. Toukokuussa 2015 NHL-varaamaton Nakládal teki vuoden mittaisen ja kaksisuuntaisen sopimuksen Calgary Flamesin kanssa. Hän aloitti kauden 2015–2016 AHL-joukkue Stockton Heatissa, jossa Nakládal pelasi reilun puolet kaudestaan. Flamesin NHL-joukkueessa hän pelasi 25 runkosarjaottelua tehopistein 2+305. Nakládal teki NHL-debyyttinsä 9. helmikuuta 2016 Toronto Maple Leafsia vastaan. Hän sai ottelussa jääaikaa 1.45 minuuttia. Nakládalin NHL-uran avausmaali syntyi 1. maaliskuuta 2016 vieraissa Boston Bruinsia vastaan.
Lokakuussa 2016 Nakládal teki vuoden mittaisen, yksisuuntaisen ja 600 000 dollarin arvoisen sopimuksen Carolina Hurricanesin kanssa. Hän pelasi vain kolme runkosarjaottelua, kunnes seura asetti Nakládalin siirtolistalle marraskuussa. Koska mikään toinen NHL-seura ei napannut häntä, Hurricanes lähetti Nakládalin farmijoukkue Charlotte Checkersiin. Hän ei lopulta pelannut otteluakaan AHL:ssä, vaan Hurricanes osti Nakládalin sopimuksen ulos. Joulukuussa Nakládal siirtyi loppukauden 2016–2017 kattavalla sopimuksella KHL-joukkue Lokomotiv Jaroslavliin.
Ura > Maajoukkueura

| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Pronssia | Helsinki 2012 | jääkiekko |  |
Nakládal edusti Tšekkiä MM-kilpailuissa vuosina 2012, 2013 ja 2015, joista ensimmäinen turnaus päättyi pronssiin. Hän pelasi myös maailmancupissa vuonna 2016. Yhteensä Nakládal on pelannut 99 A-maaottelua tehopistein 2+19=21. Hän on pelannut myös viisi nuorten ja kolme poikien maaottelua.
Jauhemunuaisjäkälä

| Jauhemunuaisjäkälä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Peltigerales
Heimo::  Nephromataceae
Suku::  Munuaisjäkälät Nephroma
Laji::  parile
Kaksiosainen nimi
 Nephroma parile  (Ach.) Ach. 
Katso myös
   Jauhemunuaisjäkälä Wikispeciesissä   Jauhemunuaisjäkälä Commonsissa 
Infobox OKNimi-testi OK: 
Jauhemunuaisjäkälä (Nephroma parile) on munuaisjäkälien sukuun kuuluva jäkälä. Sen yläpinta on siniharmaa tai ruskea. Alapinta on sileä, mutta joskus lyhytkarvainen. Liuskat ovat noin yhden senttimetrin leveitä. Kotelomaljat ovat harvinaisia. Kasvustot ovat enintään 10 senttimetriä halkaisijaltaan. Kasvaa vanhojen lehtipuden tyvillä, kivillä ja kallionseinämillä sammalien seassa. Lajia tavataan koko Suomessa melko yleisenä. Jauhemunuaisjäkälä on luokiteltu Suomessa elinvoimaiseksi.
Aiheesta muualla

Laji.fi: Jauhemunuaisjäkälä
Luopioisten kasvisto: Jauhemunuaisjäkälä
Jauhen Hutarovitš

| Jauhen Hutarovitš |
| --- | --- |
 Jauhen Hutarovitš 2015
Henkilötiedot
Syntynyt: 29. marraskuuta 1983 (ikä 40)
Kansalaisuus:   Valko-Venäjä
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  kirimies
Ura
Amatöörijoukkue(et)
2006 2007:  U. V. Aube Roubaix Lille Métropole
Ammattilaisjoukkue(et)
2008–2012 2013–2014 2015  2016:  Française des Jeux / FDJ Ag2r-La Mondiale Bretagne - Séché Environnement Fortuneo-Vital Concept
Suurimmat voitot
 Espanjan ympäriajo, etappi V-Venäjän maantieajomestaruus 2008, 2009, 2012, 2014 
 Tiedot päivitetty: 11. tammikuuta 2024 
Aiheesta muualla
yauhenihutarovich.wixsite.com/officiel
Jauhen Eduardavitš Hutarovitš (valkoven. Яўген Эдуардавіч Гутаровіч, s. 29. marraskuuta 1983 Minsk) on valkovenäläinen maantiepyöräilijä, ajajatyypiltään kirimies.
Hutarovitš kilpaili U. V. Aube -joukkueessa kaudella 2006 ja Roubaix Lille Métropole -tallissa 2007. Ammattilaisurallaan hän edusti FDJ-tallia 2008–2012, Ag2r-La Mondialea 2013–2014 sekä Bretagne - Séché Environnement / Fortuneo-Vital Concept -tallia viimeisillä ammattilaiskausillaan 2015–2016.
Hutarovitš voitti Espanjan ympäriajossa 2010 Marbellaan päättyneen toisen etapin massakirissä ennen Mark Cavendishiä ja Tyler Farraria.
Saavutuksia

Lähteet: Cyclingbase , Cycling Archives, Pro Cycling Stats
Johan Kemp

| Mitalit | Mitalit | Mitalit |  |
| --- | --- | --- | --- |
|  Johan Kemp |  Johan Kemp |  Johan Kemp |  |
Maa:   Suomi
Miesten voimistelu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1908 | joukkuevoimistelu |  |
Johan Valdemar Kemp (synt. Kemppainen, 1. heinäkuuta 1881 Helsinki – 20. lokakuuta 1941 Lahti) oli suomalainen pankinjohtaja, voimistelija ja olympiamitalisti. Hän edusti seuratasolla Helsingfors Gymnastikklubbia.
Johan Kemp erosi koulusta vuonna 1903 vastalauseena sille että Suomen senaatti oli määrännyt reaalilyseoille 30 viikkotuntia venäjän kielen opetusta. Hän suoritti sitten ylioppilastutkinnon yksityisesti vuonna 1904. Kemp osallistui 1903 laittomien asevelvollisuuskutsuntojen vastaiseen toimintaan Uudellamaalla. Pelätessään ilmiantoa hän vietti neljä kuukautta kullankaivajana Lapissa. Palattuaan Lapista Kemp levitti asevelvollisuuskutsuntoja vastustanutta materiaalia Uudellamaalla ja Pohjanmaalla ja liittyi mukaan aktivistien toimintaan.
Opiskeltuaan jonkin aikaa Helsingin yliopistossa Kemp meni Suomen Yhdyspankin palvelukseen ja vuonna 1909 hän muutti Lahteen työskennellen sitten pankin Lahden konttorissa. Vuonna 1919 Kempistä tuli Helsingin Osakepankin Lahden konttorin esimies ja hän hoiti tätä tehtävää yli 20 vuoden ajan. Kemp oli perustamassa suojeluskuntaa Lahteen vuonna 1917 ja hänestä tuli suojeluskunnan päällikkö. Mommilan veritekojen yhteydessä 7. marraskuuta 1917 Kempin johtamat Lahden suojeluskuntalaiset joutuivat Mommilan rautatieaseman lähellä tulitaisteluun venäläisten matruusien kanssa. Kahakassa kuoli kaksi suojeluskuntalaista, matruusien tappioista ei ole tietoa. Suomen sisällissotaan Kemp osallistui valkoisten joukoissa Sysmän rintamalla.
Kemp voimisteli Suomen joukkueessa sen voittaessa joukkuevoimistelun olympiapronssia Lontoosta 1908. Hän kilpaili samoissa olympialaisissa myös vapaan tyylin keihäänheitossa, jossa ei kuitenkaan selviytynyt loppukilpailuun. Kempin ennätys keihäänheitossa oli vuonna 1900 heitetty 40,90 metriä.
Kirjallisuutta

Carl Magnus Schybergson : Johan Kemp: en aktiv patriot i Finland 1881-1941. Bro, Åbo 1942, ilmestyi suomeksi nimellä Johan Kemp: aktivisti ja isänmaanystävä ; suom. ja lisäyksillä varusti Jalmari Niemi. Lahti 1942
Joel Edgerton

| Joel Edgerton |
| --- | --- |
 Joel Edgerton San Diegon Comic-Conissa 2017.
Henkilötiedot
Syntynyt: 23. kesäkuuta 1974 (ikä 50) Blacktown, Uusi Etelä-Wales, Australia
Näyttelijä
Merkittävät roolit:  Gawain (Kuningas Arthur) Owen Lars (Tähtien sota) Ramses (Exodus: Gods and Kings)
Aiheesta muualla
IMDb 
Elonet
Joel Edgerton (s. 23. kesäkuuta 1974 Blacktown, Australia) on australialainen näyttelijä ja ohjaaja. Hänet tunnetaan muun muassa rooleistaan 2000-luvun alun Tähtien sota -elokuvien Owen Larsina sekä Kuningas Arthurin Gawainina.
Edgertonin debyytti elokuvaohjaajana oli vuonna 2015 ensi-iltansa saanut The Gift, josta hän sai DGA-palkintoehdokkuuden parhaan esikoisohjaajan kategoriassa.
Vuonna 2016 Edgerton sai parhaan miespääosan Golden Globe -ehdokkuuden roolistaan elokuvassa Loving (2016).
Filmografia

Loaded (1996)
Race the Sun (1996)
Praise (1998)
Bloodlock (1998)
Dogwatch (1999)
Erskineville Kings (1999)
Gate (2000)
The Pitch (2001)
Star Wars: Episodi II – Kloonien hyökkäys (2002)
The Hard Word (2002)
Ned Kelly (2003)
The Night We Called It a Day (2003)
Kuningas Arthur (2004)
The Mysterious Geographic Explorations of Jasper Morello (2005) (ääni)
Star Wars: Episodi III – Sithin kosto (2005)
Kinky Boots (2005)
Open Window (2006)
Smokin’ Aces (2006)
Crossbow (2007)
Spider (2007)
Whisper (2007)
Acolytes (2008)
Father (2008)
The Square (2008)
$9.99 (2008)
Separation City (2009)
The Waiting City (2009)
Animal Kingdom (2010)
Legenda suojelijoista (2010) (ääni)
The Thing (2011)
Warrior (2011)
Timothy Greenin erikoinen elämä (2012)
Wish You Were Here (2012)
Zero Dark Thirty (2012)
The Great Gatsby – Kultahattu (2013)
Exodus: Gods and Kings (2014)
Black Mass (2015)
Midnight Special (2016)
Loving (2016)
It Comes at Night (2017)
Bright (2017)
Red Sparrow (2018)
Gringo (2018)
Boy Erased (2018)
The King (2019)
The Green Knight (2021)
Aiheesta muualla

Joel Edgerton Internet Movie Databasessa. (englanniksi)
Jakan

| Jakan |
| --- | --- |
 Jakanin puhuma-alue (punaisella) Filippiinien kartalla.
Muu nimi:  yakan, yacan
Tiedot
Alue:   Filippiinit
Puhujia:  106 000
Kirjaimisto:  arabialainen, latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet baritokielet
ISO 639-3:  yka
 Ohje 
Jakan on Filippiineillä Basilanin provinssissa puhuttu malaijilais-polynesialainen kieli. Sen läheisiä sukukieliä ovat sama ja inabaknon. Vuoden 1990 väestönlaskennassa jakania puhui äidinkielenään 106 000 ihmistä.
Dan Ingram

Dan Ingram (7. syyskuuta 1934 Oceanside, New York – 24. kesäkuuta 2018) oli yhdysvaltalainen DJ.
Ingram aloitti uransa pienillä asemilla New Yorkin osavaltion ja Connecticutin alueilla, kunnes siirtyi KBOX-asemalle Dallasiin ja sieltä WIL-asemalle St. Louisiin. New Yorkiin hän palasi vuonna 1961 WABC-asemalle, jolla hän oli seuraavan 21 vuoden ajan. Sen jälkeen Ingram teki CBS:lle Top 40 Satellite Survey -ohjelmaa. Vuonna 1991 hän siirtyi WCBS-FM asemalla, jolla toimi eläkkeelle jäämiseensä vuoteen 2003 asti.
Dan Ingram nimettiin Radio Hall of Fameen vuonna 2007.
Danielle Evans

Danielle "Dani" Evans (s. 7. kesäkuuta 1985 Little Rock, Arkansas) on yhdysvaltalainen malli.
Evans voitti vuonna 2006 Huippumalli haussa -ohjelman kuudennen kauden. Palkintona oli 100 000 dollarin arvoinen sopimus CoverGirl-kosmetiikkayrityksen kanssa, sopimus Ford-mallitoimiston kanssa ja kuvasarja Elle-lehteen.
Iveco Effeuno

Iveco Effeuno on Italiassa valmistettu linja-autosarja, jota valmistettiin vuosina 1984-1989. Sarjaan kuuluu kolme mallia, joissa on erilaiset istumapaikkajärjestelyt. Iveco 471 on tarkoitettu keskustaliikenteeseen, Iveco 571 lähiöliikenteeseen ja Iveco 671 kaupunkien väliseen liikenteeseen.
Effeunon alustavaihtoehtoina olivat 10,5 ja 12 metrin pituiset alustat. Sarjaa tarjottiin myös 18 metrin pituisena nivelbussina.
Effeunon korvasi Iveco Turbocity -sarja.
Aiheesta muualla

Kuvia tai muita tiedostoja aiheesta Iveco Effeuno Wikimedia Commonsissa
| --- | --- |
Milanossa käytetty Iveco 471
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Iveco Effeuno
Käännös suomeksi
Johannes Salmenius

Johannes Salmenius  (k. 1683 Kuopio) oli suomalainen pappi ja muusikko. Hän oli Viipurin triviaalikoulun oppilas, tuli ylioppilaaksi Turussa 1662, valmistui maisteriksi 1668. Hän toimi Turun tuomiokirkon urkurina ja Turun katedraalikoulun laulunopettajana 1667–1676. Hän johti akateemisissa juhlissa musiikkiesitykset 1667–1677 ja oli samanaikaisesti Turun akatemian 2. filosofian apulainen 1671–1675. Ruokolahden kirkkoherraksi hän tuli 1673, mutta joutui pian virkaan astuttuaan 1674 luopumaan virasta edeltäjänsä vävyn hyväksi. Kuopion kirkkoherraksi hän meni 1677.
Hänen puolisonsa oli Kristina Pettersdotter Walstenius.
Kirjallisuutta

Otto Andersson: Johannes Salmenius och musiken i Åbo Katedralskola under 1600-talet. (teoksessa Juhlakirja Ilmari Krohnille 1927).
Dan Iliakis

| Dan Iliakis> Henkilötiedot |
| --- | --- |
Syntynyt: 25. huhtikuuta 1982 (ikä 42) Scarborough, Ontario, Kanada
Kansalaisuus:   Kanada,    Suomi
Jääkiekkoilija
Pelipaikka:  puolustaja
Maila:  oikea
Pituus:  176 cm
Paino:  84 kg
Pelaajaura
Pääsarjaura:  2007–2014
Aik. seurat:  Wayne State University (NCAA} SaiPa (SML) Porin Ässät (SML) Espoo Blues (SML) Mora IK (HockeyAllsvenskan) Örebro HK (Allsvenskan) Södertälje SK (Allsvenskan)
Dan Iliakis (s. 25. huhtikuuta 1982 Scarborough, Ontario) on kanadalais-suomalainen uransa päättänyt  jääkiekkoilija, joka pelasi viimeksi  Allsvenskanissa Södertälje SK:n joukkueessa. Iliakis pelasi ennen Suomeen tuloaan neljä kautta Wayne Staten yliopistojoukkueessa. Kausina 2007–2008 ja 2008–2009 Iliakis edusti SM-liigassa SaiPaa, josta hän siirtyi syyskuussa 2009 Ässiin vuoden mittaisella sopimuksella. Kaudeksi 2010–2011 hän siirtyi Ruotsin Allsvenskanissa pelaavaan Mora IK -seuraan. Morassa hän pelasi kahden kauden ajan ennen siirtoa Örebron joukkuseeseen. Viimeisen kautensa 2013–2014 Iliakis pelasi Södertäljessä.
Iliakisin äiti on suomalainen ja Iliakis sai Suomen kansalaisuuden vuonna 2007.
Danielle Carruthers

| Mitalit | Mitalit | Mitalit |  |
| --- | --- | --- | --- |
|  Carruthers Daegussa 2011, nro 2 |  Carruthers Daegussa 2011, nro 2 |  Carruthers Daegussa 2011, nro 2 |  |
Maa:   Yhdysvallat
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Daegu 2011 | 100 m aitajuoksu |  |
Danielle Carruthers (s. 22. joulukuuta 1979) on yhdysvaltalainen pila-aitajuoksija.
Carruthers saavutti NCAA:n mestaruuskilpailuissa neljä hopeaa: ulkoradoilla 100 metrin aitajuoksussa 2001 ja 2003, sisäradoilla 60 metrin aitajuoksussa 2002 ja 2003. Hän voitti Yhdysvaltojen-mestaruuden 100 metrin aitajuoksussa 2005 ja 2006. Moskovan sisäratojen MM-kilpailuissa 2006 hän sijoittui 60 metrin aitajuoksussa neljänneksi ennätyksellään 7,88. Yhdysvaltojen-hallimestaruuskilpailuissa hän sai 60 metrin aitajuoksussa hopeaa 2007.
Carruthers sijoittui toiseksi Yhdysvaltojen-mestaruuskilpailujen 100 metrin aitajuoksussa 2011. Saman vuoden Daegun MM-kilpailuissa hän sai hopeaa ennätyksellään 12,47.
Iveco Turbocity

Iveco Turbocity on Italiassa valmistettu linja-autosarja, jota valmistettiin vuosina 1989-1996. Sarjaan kuuluu kolme mallia, joissa on erilaiset istumapaikkajärjestelyt. Iveco 480 on tarkoitettu keskustaliikenteeseen, Iveco 580 lähiöliikenteeseen ja Iveco 680 kaupunkien väliseen liikenteeseen.
Turbocityn alustavaihtoehtoina olivat 9,5, 10,5 ja 12 metrin pituiset alustat. Sarjaa tarjottiin myös 18 metrin pituisena nivelbussina. Turbocity-sarja oli saatavissa myös johdinautona.
Iveco yritti myydä Turbocityn oikealta ajettavia versioita myös Yhdistyneeseen kuningaskuntaan. Turbocitystä valmistettiin sekä yksi- että kaksikerroksisia mallikappaleita. Tilauksia ei kuitenkaan tullut. Yksikerroksinen mallikappale vietiin Singaporeen, jossa sitä käytettiin kuljettajien koulutukseen. Kaksikerroksiselle versiolle löytyi ostaja vasta yli vuoden jälkeen. Sitä käyttivät useat pienet bussiyhtiöt, kunnes se romutettiin kolarin jälkeen.
Turbocityn korvasi Iveco Turbocity-R -sarja.
Aiheesta muualla

Kuvia tai muita tiedostoja aiheesta Iveco Turbocity Wikimedia Commonsissa
| --- | --- |
Kuala Lumpurissa käytetty Turbocity: Ravennassa käytetty Turbocity
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Iveco Turbocity
Käännös suomeksi
Dan Kinsey

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Pariisi 1924 | 110 m aidat |  |
Daniel Chapin Kinsey (22. tammikuuta 1902 – 27. kesäkuuta 1970) oli yhdysvaltalainen yleisurheilija, 110 metrin aitajuoksun olympiavoittaja Pariisissa 1924.
Kinsey oli syntynyt St. Louisissa, Missourissa ja opiskeli Illinoisin yliopistossa koulualaa. Hänestä kehittyi huippuaituri ja vuonna 1924 hän voitti yliopistojen mestaruuden pika-aidoissa.
Pariisin olympialaisissa Kinsey voitti sekä alku- että välieränsä ajalla 15,4. Finaalissa Kinsey sai erinomaisen lähdön ja johti kilpaa yhdessä George Guthrien kanssa. Guthrie jäi, mutta Sid Atkinson nousi johtoon niukasti ennen Kinseytä. Atkinson osui viimeiseen aitaan ja Kinsey ohitti hänet voittaen niukasti.
Kinseyn juoksutyyliä kuvattiin jäykäksi, mutta ruhjovan voimakkaaksi. Puutteellisen tekniikkansa hän korvasi muita pika-aitureita paremmalla perusnopeudellaan.
Kinsey valmistui yliopistosta 1926 ja jatkoi opintojaan liikuntatieteissä Oberlin Collegessa, missä hän sittemmin työskenteli vuoteen 1959 asti. Opettamisen ohella Kinsey valmensi koulun urheilujoukkueita ja oli useiden urheilukomiteoiden ja järjestöjen johtokunnissa.
Vuodesta 1959 eläkkeelle jäämiseensä 1970 asti Kinsey toimi Earlham Collegen ja Michiganin yliopiston professorina. Hän kuoli kotonaan Indianan Richmondissa pian eläkkeelle siirtymisensä jälkeen 68-vuotiaana.
Karen-Sofie Styrmoe

Karen-Sofie Styrmoe(-Oseid) (20. lokakuuta 1930 Tinn – 14. heinäkuuta 2001 Oslo) oli norjalainen alppihiihtäjä. Hän osallistui vuoden 1952 talviolympialaisiin Oslossa. Siellä hän kilpaili naisten syöksylaskussa ja pääsi siinä 31. sijalle. Hän osallistui myös slalomiin, jossa hän pääsi 23. sijalle.
J. P. Jacobsen

| J>  P. Jacobsen |
| --- | --- |
 J. P. Jacobsen noin vuonna 1879.
Henkilötiedot
Koko nimi:  Jens Peter Jacobsen
Syntynyt: 7. huhtikuuta 1847 Thisted, Jyllanti, Tanska
Kuollut: 30. huhtikuuta 1885 (38 vuotta) Thisted, Jyllanti, Tanska
Kansalaisuus:  Tanska
Ammatti:  kirjailija, kääntäjä, kasvitieteilijä
Kirjailija
Kirjallinen suuntaus: naturalismi
Esikoisteos:  Mogens (1872)
Pääteokset:  Rouva Marie Grubbe (1876)
Aiheesta muualla
Löydä lisää kirjailijoitaKirjallisuuden teemasivulta
Jens Peter Jacobsen (7. huhtikuuta 1847 Thisted – 30. huhtikuuta 1885 Thisted) oli tanskalainen kirjailija, joka uudisti runoutta ja proosaa.
Elämänvaiheet

J. P. Jacobsen syntyi Jyllannissa kauppiasisän perheeseen. Jo nuorena hän kiinnostui sekä runoudesta että kasvitieteestä. Hän muutti 16-vuotiaana Kööpenhaminaan aloittaakseen yliopisto-opinnot mutta pääsi yliopistoon vasta vuonna 1867. Hän opiskeli Kööpenhaminan yliopistossa kasvitiedettä.
Opiskeluvuosinaan Jacobsenista tuli ateisti. Hän ihaili luontoa ja halusi ilmentää sen lakeja runoudessaan. Hän kirjoitti 1860-luvulla laajoja kertovia runoelmia, joista Gurresange (1869) on tullut tunnetuksi Arnold Schönbergin sävellyksenä. Lisäksi hän kirjoitti arabeskeja, jotka uudistivat tanskalaista runoutta ja innoittivat 1890-luvun symbolismia.
Jacobsen kiinnostui myös Charles Darwinin löydöistä, ja hän käänsi 1870-luvulla tanskaksi teokset Lajien synty ja Ihmisen polveutuminen.
Sairastuttuaan nuorena keuhkotuberkuloosiin Jacobsen joutui luopumaan tieteestä ja hän ryhtyi yksinomaisesti kirjailijaksi. Kuuluisa arvostelija Georg Brandes teki Jacobseniin vaikutuksen, ja hän alkoi kirjoittaa proosaa. Hänen ensimmäinen menestyksensä oli laaja novelli Mogens vuodelta 1872. Historiallinen romaani Fru Marie Grubbe ilmestyi vuonna 1876, aiheenaan 1600-lukulaisen määrätietoisen aatelisnaisen tarina. Seuraava romaani Niels Lyhne pyrki kuvaamaan toisenlaista, henkistä ihmistyyppiä. Kokoelma Mogens og andre Noveller julkaistiin vuonna 1882. Kolme vuotta myöhemmin Jacobsen kuoli kehkotautiin 38 vuoden iässä.